ddrg/super_eurlex huggingface dataset:
6.

poudarja, da ima večina presežnih delavcev višjo sekundarno oziroma postsekundarno izobrazbo (93,3 %) in je stara od 30 do 54 let (69,23 %); ugotavlja, da so druga največja starostna skupina osebe, starejše od 54 let (30,77 %), ki bi se lahko pri ponovnem vstopanju na trg dela soočale z dodatnimi izzivi;
4.

pozdravlja dejstvo, da si center izmenjuje najboljšo prakso in redno sodeluje z drugimi agencijami in organi Unije, predvsem z Evropsko agencijo za varnost hrane, Evropsko agencijo za zdravila, Evropskim centrom za spremljanje drog in zasvojenosti z drogami ter Komisijo, natančneje z generalnim direktoratom za zdravje in varnost hrane; ugotavlja tudi, da center sodeluje v medinstitucionalnih postopkih oddaje javnih naročil in uporabe skupnih storitev, predvsem ko gre za storitve IT in ankete med zaposlenimi; ugotavlja, da center uporablja tudi skupne storitve, ki jih za ponovno vzpostavitev neprekinjenega poslovanja po nesreči ponuja Urad Evropske unije za intelektualno lastnino; pozdravlja, da se za ocenjevanje sodelovanja centra uporabljajo ključni kazalniki uspešnosti;
74.

poudarja, da je odbor na podlagi ugotovitev Odbora Parlamenta za proračunski nadzor, poročila urada OLAF in razmisleka svojega svetovalnega odbora o ravnanju članov ustanovil skupno notranjo delovno skupino za etični okvir, ki ima za nalogo pregled vseh morebitnih vrzeli v sedanjem okviru in priporočitev izboljšav; ugotavlja, da ima svetovalni odbor tudi priložnost, da se poveže s skupno notranjo delovno skupino, da bi zagotovil skladnost splošnega etičnega okvira znotraj odbora in preučil morebitne sinergije; ugotavlja, da je svetovalni odbor za ravnanje članov postal odbor za etiko in da je bila dodana določba o imenovanju rezervnih članov, pa tudi možnost, da se člani odrečejo udeležbe v postopkih oziroma da so izključeni, če se ugotovi, da so kršili kodeks ravnanja; pozdravlja, da ima odbor zdaj tudi izrecna preiskovalna pooblastila, da bo lahko uresničeval svoje poslanstvo, in da lahko zaprosi tudi za mnenje zunanjih strokovnjakov; toplo priporoča, naj odbor za etiko vzpostavi redno sodelovanje s pravno službo odbora, ne samo neobveznega posvetovanja, zlasti če so bile začete preiskave; ugotavlja, da je odbor dopolnil tudi okvir za etiko in integriteto, in sicer je sprejel akcijski načrt za trdnejši etični okvir, ki je začel veljati 7. januarja 2021; pričakuje odločne in zanesljive ukrepe v zvezi z zaščito, prepovedjo povračilnih ukrepov in podporo za žrtve;
5.

opozarja, da so bili v skladu s poročili Računskega sodišča za proračunski leti 2016 in 2017 postopki javnih naročil urada za začasne delavce v Grčiji in za najete prostore urada na Lezbosu nepravilni; opozarja, da je v skladu s poročilom za proračunsko leto 2018 Računsko sodišče sklenilo, da so bili postopki javnih naročil urada za začasne delavce v Italiji nepravilni, čeprav za te pogodbe še niso bila opravljena plačila; na podlagi poročila Računskega sodišča za proračunsko leto 2019 z zaskrbljenostjo ugotavlja, da postopki urada za izbor in najemanje zunanjih strokovnjakov sistematično niso vsebovali trdne revizijske sledi, zaradi česar ni bilo dokazov, da je urad strokovnjake v svojih izbirnih postopkih obravnaval enako; ugotavlja, da Računsko sodišče v svojem mnenju navaja, da razen učinkov mnenja s pridržkom o zakonitosti in pravilnosti plačil za proračunska leta 2016, 2017 in 2018, ki znašajo 13 868 576 EUR, in napake, ugotovljene leta 2019, ki znaša 111 304 EUR, so plačila, povezana z letnimi računovodskimi izkazi za leto, ki se je zaključilo 31. decembra 2019, v vseh pomembnih vidikih zakonita in pravilna; obžaluje, da so bila plačila urada začasnim delavcem v Italiji in Grčiji nepravilna, kot je ugotovilo Računsko sodišče; pozdravlja, da je urad v letu 2019 izvedel popravne ukrepe za odpravo teh nepravilnosti;
3.

v zvezi z nadaljnjim ukrepanjem na podlagi ugotovitev Računskega sodišča glede proračunskega leta 2018 ugotavlja, da ima agencija prihodke iz pristojbin in dajatev, ki jih plačujejo podjetja, ter iz naslova izravnalne subvencije iz proračuna Unije; ugotavlja, da se je tretji rok za registracijo v skladu z Uredbo (ES) št. 1907/2006 iztekel maja 2018 ter je posledično prihodek od pristojbin in dajatev od leta 2019 začel precej upadati in da se pričakuje, da se bo ta trend nadaljeval; poudarja, da obstaja tveganje, da bi lahko razmeroma stabilni odhodki in veliko manj predvidljivi prihodki negativno vplivali na delovanje agencije in njeno izvrševanje proračuna; vendar je seznanjen z odgovorom agencije, da ravna proaktivno in s Komisijo stalno razpravlja o prizadevanjih, da bi omogočili vzdržno financiranje in premagali izzive v modelu financiranja; poziva agencijo in Komisijo, naj organ za podelitev razrešnice obveščata o spremembah v zvezi s tem; poudarja, da naj bi bilo mogoče z opiranjem na predvidljivo izravnalno subvencijo iz proračuna Unije skupaj s prenosom prihodkov iz pristojbin in dajatev na Komisijo agenciji zagotoviti predvidljivejše prihodke, ki so potrebni za uresničevanje njenega mandata;
5.

ugotavlja, da je bilo v letu 2019 v registru neskladnosti agencij evidentiranih 36 naknadnih neskladnosti (primeri neskladnosti), v primerjavi z 29 v letu 2018 in 7 v letu 2017; ugotavlja, da so ti dogodki neskladnosti povezani predvsem s pravili o službenih potovanjih, naknadnimi obveznostmi, upravljanjem pogodb in plačil ter notranjimi postopki; ugotavlja, da je agencija navedla, da so bili sprejeti popravljalni ukrepi in da se je povečala ozaveščenost; poziva agencijo, naj ustavi trend povečevanja števila naknadnih neskladnosti in okrepi preventivne ukrepe;
5.

z zaskrbljenostjo ugotavlja, da agencija, glede na omejena lastna sredstva, ne deli sredstev z drugimi agencijami; vseeno ugotavlja, da je agencija leta 2014 podpisala sporazum o ravni storitev z agencijo ENISA za skupno uporabo virov na področju notranjih kontrol; ugotavlja, da je agencija ENISA s 1. januarjem 2020 prenehala izvajati sporazum zaradi sprememb v strukturi te agencije, ki so bile posledica njenega razširjenega novega mandata; z zadovoljstvom ugotavlja, da je agencija začela izvajati skupni projekt za souporabo infrastrukture IT in drugih projektov IT z več skupnimi podjetji in drugimi agencijami Unije; pozdravlja to pobudo in poziva agencijo, naj dodatno preuči možne načine zunanjega izvajanja svojih nalog in sodelovanja pri nalogah, ki se prekrivajo z drugimi institucijami in organi Unije;
17.

pozdravlja, da si agencija ves čas prizadeva, da se pripravi na nove naloge, kot so bile opredeljene v četrtem železniškem svežnju, in na to, da bo junija 2019 prevzela vlogo organa EU, pristojnega za izdajo dovoljenj za dajanje železniških vozil na trg, enotnih varnostnih spričeval za prevoznike v železniškem prometu in dovoljenj za opremo ob progi v okviru ERTMS; zlasti pozdravlja, da so bila vsa pravna besedila in odločitve upravnega odbora sprejeta pravočasno in da je agencija objavila priročnik za izdajo dovoljenj za vozila; pozdravlja druge ukrepe, ki jih je agencija sprejela, da bi se pripravila na svoje nove naloge (dejavno sodelovanje deležnikov, študije primerov in poskusno izvajanje ter pilotno spremljanje nacionalnih varnostnih organov); pozdravlja vzpostavitev kontaktne točke „vse na enem mestu“; pozdravlja tudi, da je agencija začela harmonizacijo več kot 14 000 nacionalnih predpisov s področja železniškega prometa; (a) obžaluje, da železniški promet v nasprotju z letalskim in cestnim prometom še vedno niti zdaleč ni harmoniziran; (b) poziva agencijo, naj si znatno prizadeva za vzpostavitev enotnega evropskega železniškega območja;
10.

ugotavlja, da so od subvencije Unije v višini 585 000 000 EUR v okviru programa Obzorje 2020 do konca leta 2018 skupni denarni prispevki Unije (generalni direktorat za mobilnost in promet (GD MOVE)) za operativne dejavnosti skupnega podjetja znašali 216 900 000 EUR ter da so se drugi člani zavezali, da bodo za operativne dejavnosti programa SESAR 2020 skupnega podjetja zagotovili stvarne vložke in denarne prispevke v višini vsaj 1 000 000 000 EUR (ocenjeni znesek v višini 500 000 000 EUR, ki naj bi ga zagotovil Eurocontrol, skupaj z ocenjenim zneskom v višini 500 000 000 EUR iz sektorja letalskega prometa); poleg tega ugotavlja, da so drugi člani ob koncu leta 2018 prispevali 14 400 000 EUR v gotovini in so potrdili stvarne vložke v višini 114 000 000 EUR, poročali pa so tudi o dodatnih 120 200 000 EUR stvarnih vložkov, ki pa še ni bil potrjen;
25.

glede na pripombe in ugotovitve organa za podelitev razrešnice v zvezi z zamudami pri obnovi operativne lokacije agencije v Strasbourgu in gradnjo novega sedeža v Talinu ugotavlja, da je estonska vlada dokončala projekt obnove sedeža v skladu z prvotnim načrtom in da se je agencija julija 2018 preselila na stalno lokacijo; ugotavlja, da so bila obnovitvena dela na operativni lokaciji v Strasbourgu po pogodbi dokončana junija 2018, da je bila zamuda posledica sprememb zasnove, dogovorjenih z izvajalcem, in da agencija tesno sodeluje z izvajalcem, da bi se odpravile ugotovljene tehnične pomanjkljivosti in da bi prišlo do napredka s sprejemom del;
59.

je seznanjen z revizijo notranje revizijske službe o „usklajevanju EK–ESZD“ in z zadovoljstvom ugotavlja sklepe revizije, da so dejavnosti usklajevanja med službami Komisije (GD DEVCO, Generalni direktorat za sosedstvo in širitvena pogajanja (GD NEAR) in Služba za instrumente zunanje politike) ter Evropska služba za zunanje delovanje na splošno učinkovite in uspešne; vendar odločno poudarja da je treba vzpostaviti nerazdrobljen pregled celotne zunanje pomoči Unije za določeno državo in da je treba v sodelovanju z GD DEVCO in GD NEAR okrepiti oceno in obvladovanje tveganj, da bi oblikovali skupno stališče o strategijah za negotovost in zmanjševanje tveganj;
38.

opozarja na člen 27(1) in (2) Statuta poslancev, ki navaja, da bo prostovoljni pokojninski sklad, ki ga je ustanovil Parlament, obstajal tudi po začetku veljavnosti tega statuta za poslance ali nekdanje poslance, ki so že pridobili pravice in pričakovanja iz tega sklada in da se pridobljene pravice in pričakovanja ohranijo v polnem obsegu; poziva generalnega sekretarja in predsedstvo, naj popolnoma spoštujeta statut poslancev in naj s pokojninskim skladom nujno oblikujeta jasen načrt, po katerem bo Parlament nase prenesel in prevzel obveznosti in odgovornosti sistema prostovoljnega pokojninskega zavarovanja svojih poslancev; ponovno poziva, naj Evropsko računsko sodišče preuči prostovoljni pokojninski sklad za poslance, in poziva, naj se preučijo načini za zagotovitev trajnostnega financiranja prostovoljnega pokojninskega sklada v skladu z določbami statuta poslancev, pri čemer bi se zagotovila popolna preglednost;
2.

želi spomniti, da je cilj Solidarnostnega sklada Evropske unije (v nadaljnjem besedilu: sklad) hitro in učinkovito odzivanje na izredne razmere kot izraz solidarnosti; v zvezi s tem poudarja, da zaradi notranjih postopkov za dokončno sprostitev finančne pomoči prek sklada ne bi smelo pridi do zamud, saj naravne nesreče običajno povzročijo obsežno škodo, ki resno vpliva na vsakodnevno življenje ljudi in lokalna gospodarstva;
6.

poudarja, da je osrednja naloga organa prispevati k visokokakovostnim skupnim regulativnim in nadzornim standardom in praksam ter dosledni uporabi pravno zavezujočih aktov Unije, spodbujati in omogočati prenose nalog in odgovornosti med pristojnimi organi, v okviru svoje pristojnosti spremljati in ocenjevati razvoj dogodkov na trgu ter spodbujati varstvo imetnikov zavarovalnih polic, članov sistemov pokojninskega zavarovanja in upravičencev;
2.

poudarja, da se agencija delno sama financira, saj ji podjetja, ki vložijo zahtevek za registracijo kemikalij, kot je določeno v uredbi o registraciji, evalvaciji, avtorizaciji in omejevanju kemikalij, plačajo pristojbino; je seznanjen, da je višina pristojbine odvisna od velikosti podjetij in količine registriranih kemikalij; na podlagi poročila Računskega sodišča ugotavlja, da je od prvih registracij leta 2009 približno 30 % podjetij v zahtevkih navedlo, da so mikro-, mala ali srednja podjetja; vendar z zaskrbljenostjo ugotavlja, da je agencija s svojim učinkovitim sistemom naknadnega preverjanja ugotovila, da je približno 55 % mikro-, malih in srednjih podjetij nepravilno opredelilo svojo velikost, zaradi česar so jim bile zaračunane nižje pristojbine; podpira ukrepe, ki jih je sprejela agencija, da bi izdala račune za izjemno visoke popravke v znesku 16,4 milijona EUR; prav tako poziva nacionalne izvršilne organe, naj izboljšajo sistem preverjanja velikosti, ki jo navedejo podjetja, in začnejo v celoti in učinkovito izvajati okvir strategij in minimalnih meril za izvrševanje uredb o kemikalijah; poziva agencijo, naj organu za podelitev razrešnice poroča o prizadevanjih in doseženih rezultatih v zvezi z odpravljanjem precejšnje zamude, do katere je prišlo pri preverjanju, in v zvezi z uveljavljanjem popravkov za pristojbine;
29.

je seznanjen, da je 1. novembra 2017 začel veljati sporazum med agencijo in poljsko vlado o sedežu; ugotavlja, da bo to vplivalo na več postopkov agencije in imelo občutne posledice za delovne razmere in zmogljivosti za upravljanje; poziva agencijo, naj organu za podelitev razrešnice poroča o posledičnih projektih, zlasti o gradnji novega sedeža in ustanovitvi evropske šole v Varšavi;
7.

z zadovoljstvom ugotavlja, da je Eurojust leta 2017 prispeval k projektom za boj proti terorizmu, ki so jih izvajali Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter drugi partnerji na področju pravosodja in notranjih zadev, in sodeloval pri dveh skupnih razpisnih postopkih z Europolom; z zadovoljstvom ugotavlja, da namerava Eurojust oblikovati strategijo javnega naročanja, da bi še bolj izkoristil prednosti medagencijskih in medinstitucionalnih skupnih postopkov javnega naročanja; mu toplo priporoča, naj še naprej razvija projekte sodelovanje z drugimi institucijami, organi, uradi in agencijami Unije na področju pravosodja in notranjih zadev;
D.

ker je najvišji letni proračun, ki je na voljo za ESPG, 150 milijonov EUR (cene iz leta 2011) in ker je v členu 11(1) uredbe o ESPG navedeno, da se lahko 0,5 % tega zneska (tj. 861 515 EUR leta 2018) uporabi za tehnično pomoč na pobudo Komisije za financiranje dejavnosti priprave, spremljanja, zbiranja podatkov in razvoja baze znanja, upravno in tehnično podporo, dejavnosti informiranja in komuniciranja ter revizijo, nadzor in ocenjevanje, ki so potrebni za izvajanje uredbe o ESPG;
3.

je seznanjen s trditvami Grčije, da so odpuščanja presežnih delavcev povezana s svetovno finančno in gospodarsko krizo, zlasti z njenimi učinki na grško gospodarstvo, ki vključujejo zmanjšanje realnega BDP na prebivalca, čedalje večjo brezposelnost, vedno nižje plače in manjše dohodke gospodinjstev, v povezavi s hitrim digitalnim razvojem, ki skupaj z manjšimi odhodki za oglaševanje pomembnih oglaševalcev spreminja založniški sektor; ugotavlja, da se sektor sooča z zmanjšanjem prihodkov iz oglaševanja in prodaje;
4.

ugotavlja, da so številni zaposleni zoper akademijo sprožili tožbo zaradi okoliščin, v katerih je bila opravljena selitev, in njenih finančnih posledic za njihove prejemke; ugotavlja, da je bila z nekaterimi zaposlenimi dosežena sporazumna poravnava in da so bila izplačila opravljena v letih 2015 in 2016; ugotavlja tudi, da so se nekateri zaposleni pritožili na sodbo sodišča in da naj bi bila odločitev znana v letu 2018; poziva akademijo, naj organu za podelitev razrešnice poroča o izidu pritožbe;
8.

poudarja, da je 83,5 % upravičencev žensk in da je velika večina starih med 30 in 54 let; glede na navedeno priznava, kako pomembni so aktivni ukrepi na trgu dela, ki se sofinancirajo iz ESPG, za izboljšanje možnosti za ponovno vključitev teh ranljivih skupin na trg dela;
17.

potrjuje, da je agencija sprejela celovito politiko o preprečevanju in obvladovanju nasprotja interesov, ki je bila spremenjena leta 2016, ter strategijo za boj proti goljufijam; ugotavlja, da je bilo od skupno 13 ukrepov, ki naj bi bili izvedeni do konca leta 2017, 11 ukrepov že izvedenih; ugotavlja, da so kontrole agencije za preprečevanje in odkrivanje goljufij podobne tistim za zagotavljanje zakonitosti in pravilnosti transakcij, kot so „načelo štirih oči“, avtomatizirane kontrole v finančnih in računovodskih sistemih, zunanji izračun plač kot tudi izjave o odsotnosti nasprotja interesov, ki jih vedno podpišejo člani izbirnega sveta; je zadovoljen zaradi trditev agencije, da v njej vse od njene ustanovitve ni prišlo do goljufij;
opozarja, da ima organ osrednjo vlogo pri izboljševanju nadzora nad finančnim sistemom Unije, zagotavljanju finančne stabilnosti, potrebne preglednosti in večje varnosti finančnega trga Unije, zlasti z usklajevanjem nadzora med nacionalnimi nadzornimi organi, sodelovanjem z institucijami, pristojnimi za mednarodni nadzor, če je to potrebno, ter s spremljanjem dosledne uporabe prava Unije; poudarja, da bi moralo tako sodelovanje temeljiti na vzajemnem zaupanju; poudarja vlogo organa pri zagotavljanju prispevka in spodbude za zbliževanje nadzornih praks na visoki ravni na področju varstva potrošnikov ter poudarja, da bi bilo treba pri sprejemanju ukrepov druge in tretje ravni posebno pozornost nameniti značilnostim različnih nacionalnih trgov, ustrezne udeležence na trgu pa bi bilo treba pravočasno vključiti v postopek uporabe, pa tudi v posamezne faze oblikovanja in izvajanja; ugotavlja, da bi bilo treba v rednih presledkih ustrezno ocenjevati delo organa, da bi se sredstva zanj dodeljevala in uporabljala bolj učinkovito, pregledno in verodostojno;
12.

ugotavlja, da so bila do konca 2016 delovna mesta v skupnem podjetju skoraj povsem zapolnjena, saj je bilo zasedenih 20 mest od 22, dodeljenih skupnemu podjetju v kadrovskem načrtu; pozdravlja, da je bil cilj iz letnega delovnega programa za leto 2016 v celoti izpolnjen, in sicer z zaposlitvijo 13 začasnih uslužbencev in 8 pogodbenih uslužbencev iz 10 držav članic;
11.

ugotavlja, da je bila leta 2016 v skladu s poročilom Računskega sodišča povprečna delovna doba v uradu 2,58 let, fluktuacija zaposlenih pa je bila visoka in je znašala 25 %; ugotavlja, da to vpliva na učinkovitost urada in predstavlja tveganje za izvrševanje njegovih delovnih programov; priznava, da je morebiten razlog za visoko fluktuacijo zaposlenih koeficient za prilagoditev plače, ki se uporablja v državah gostiteljicah (73 % na dan 1. julija 2016); ugotavlja, da urad priznava, da je visoka fluktuacija zaposlenih dejavnik tveganja, ki je bilo zabeleženo v registru tveganj kot pomembno, uprava pa si nenehno prizadeva uvesti metode, s katerimi bi zmanjšala to tveganje; poziva urad, naj organu za podelitev razrešnice poroča o ukrepih, ki jih je sprejel oziroma jih namerava sprejeti, da bi zmanjšal tveganje in se ustrezno posvetil vprašanju, kako zadržati osebje;
54.

ponovno poudarja, da je treba agencijam EU, ki delujejo na področju pravosodja in notranjih zadev, obvezno zagotoviti potrebne operativne odhodke in kadrovske vire, da bodo kos dodatnim nalogam in pristojnostim, ki so jim bile zaupane v zadnjih letih; v zvezi s tem pozdravlja, da se za Evropsko agencijo za mejno in obalno stražo (Frontex) in Evropski azilni podporni urad (EASO) predlaga povečanje števila zaposlenih, saj je to osnovni pogoj za učinkovito delovanje teh agencij; poudarja, da predlagani proračun in kadrovski viri za Europol ne zadoščajo za izpolnjevanje dodeljenih nalog, saj so Komisija in države članice v prejšnjih letih sklenile okrepiti sodelovanje med državami članicami, zlasti na področju boja proti terorizmu, organiziranemu kriminalu, kibernetski kriminaliteti in trgovini z ljudmi ter zaščite otrok brez spremstva; opozarja na ugotovljene pomanjkljivosti v sedanji arhitekturi izmenjave informacij in poziva Komisijo, naj agenciji eu-LISA zagotovi ustrezne človeške in finančne vire, da bo lahko opravljala naloge in prevzela pristojnosti, ki so ji bile na tem področju naložene pred kratkim; opozarja na pomembno vlogo urada EASO, ki države članice podpira pri upravljanju prošenj za azil, zlasti ob povečanem številu prosilcev za azil; obžaluje zmanjšanje operativnih sredstev (23,6 % manj kot leta 2017) in kadrovskih virov (4 delovna mesta manj) za agencijo Eurojust, ki se sooča z občutnim povečanjem obsega dela;
6.

se zaveda, da se je istočasno zelo spremenila narava delovnih mest v maloprodaji, saj so vedno številčnejša delovna mesta s krajšim delovnim časom, ki zahtevajo nove spretnosti, kot so spretnosti na področjih IT, napovedovanja, analize podatkov, komuniciranja, poznavanja kupcev in logistike; obžaluje, da 43 % zaposlenih v maloprodaji na Finskem, ki so starejši od 45 let, nima teh spretnosti; meni, da so ovire za ponovno zaposlitev delavcev, starejših od 50 let, pomembno vprašanje, in z zanimanjem pričakuje oceno pilotnih projektov poklicnega mentorstva, ki so bili vključeni za to skupino presežnih delavcev;
2.

na podlagi poročila Računskega sodišča ugotavlja, da je stopnja prenosov odobrenih proračunskih sredstev, za katera so bile prevzete obveznosti, za naslov II (odhodki iz poslovanja) znašala 41 482 EUR (50,5 %), v primerjavi z 8 970 EUR (14,9 %) leta 2014; na podlagi podatkov agencije ugotavlja, da so bili ti prenosi povezani z nabavo strojne opreme IT in svetovalnimi storitvami, naročenimi v četrtem četrtletju leta 2015, ki so se nadaljevale tudi po koncu leta, predvsem zaradi zamud pri sprejemanju odločitev glede možnosti uporabe okvirnih pogodb GD za informatiko Komisije (DIGIT);
7.

ugotavlja, da so koordinatorji Odbora Parlamenta za proračunski nadzor marca 2017 ustanovili delovno skupino, v kateri so bile zastopane vse politične skupine in ki je pripravila predlog o postopku podelitve razrešnice Svetu; poudarja, da je Odbor za proračunski nadzor ta predlog zdaj že potrdil in poslal konferenci predsednikov, ki je organ, pristojen za medinstitucionalne odnose Parlamenta;
10.

na podlagi poročila Računskega sodišča ugotavlja, da čeprav inštitut lahko prenese neporabljene odobritve v proračunih za naslednja tri leta, ni pravočasno prilagodil svojega procesa, da bi 26 600 000 EUR iz sporazumov o nepovratnih sredstvih za leto 2014 prenesel v proračune za leta 2015–2017; poleg tega ugotavlja, da so te odobritve posledica manjše porabe sredstev v skupnostih znanja in inovacij, kot je bilo pričakovano; ugotavlja, da je inštitut leta 2015 izvedel pregled proračuna in da je od skupnosti znanja in inovacij zahteval, naj revidirajo svoje poslovne načrte za leto 2015 in proračune, ki so bili po spremembi ponovno predloženi; ugotavlja, da je zaradi zmanjšanja proračunov skupnosti znanja in inovacij inštitut lahko sprostil neporabljene zneske, ki so nato bili razveljavljeni in preneseni v oceno prihodkov in odhodkov za leto 2016; ugotavlja, da je to privedlo do boljšega upravljanja proračuna inštituta v tesnem sodelovanju s skupnostmi znanja in inovacij;
16.

z zaskrbljenostjo ugotavlja, da je še vedno prisotno neravnovesje med spoloma na položajih na višji in srednji vodstveni ravni (tj. 30 %/ 70 % v višjem vodstvu); obžaluje tudi geografsko neravnovesje na položajih višjega in srednjega vodstva, zlasti pomanjkanje osebja iz držav članic, ki so k Uniji pristopile leta 2004 ali pozneje; poziva odbor, naj sprejme ukrepe za odpravo teh neravnovesij in naj organu za podelitev razrešnice poroča o sprejetih ukrepih in doseženih rezultatih;
2.

je seznanjen s spremembo v skupnem podjetju in razvojnem programu SESAR, saj je bila zaključitev programa SESAR 1 predvidena za leto 2015, vendar so se raziskave in inovacije na področju upravljanja zračnega prometa, ki so se izvajale v prvotnem finančnem okviru za obdobje 2007–2013, nadaljevale tudi v finančnem okviru za obdobje 2014–2020 in potekale pod okriljem programa Obzorje 2020; je seznanjen s prehodom v program SESAR 2 ter oblikovanjem in izvajanjem predhodnih in industrijskih raziskav ter inovacijskih projektov v okviru programa SESAR 2020;